A **comarca de Valdeorras** é unha comarca galega situada na provincia de Ourense e a súa capital é O Barco de Valdeorras. Pertencen á comarca os concellos de O Barco de Valdeorras, O Bolo, Carballeda de Valdeorras, Larouco, Petín, A Rúa, Rubiá, A Veiga e Vilamartín de Valdeorras. En total abrangue 968,90 km², e caracterízase pola súa elevación pois nela está o maior cumio de Galicia, a Pena Trevinca (2127 m). O seu xentilicio é valdeorrés/valdeorresa.

Xeografía
---------

O río Sil conforma a comarca en tres áreas, o propio val e as serras que se sitúan ao seu norte e sur. O val do Sil contén numerosos sedimentos terciarios, nas serras do sur, Serra do Eixe, Serra Calva e Serra Segundeira atópanse as maiores altitudes de Galicia, dominando os relevos abruptos con abondosas formas periglaciais. O relevo montañoso do norte fórmano a Serra de Cereixedo, Serra dos Cabalos e Serra da Enciña da Lastra. O sistema fluvial da comarca céntrase no Sil, que é o principal curso de auga e todos os outros ríos son afluentes del. Os tributarios da dereita son ríos curtos, xa que os cumios están próximos ao val, destacando o río Éntoma, e o Leira, os tributarios da esquerda son máis longos, destaca entre eles o Casaio. O clima da comarca é oceánico de montaña nas áreas máis elevadas e oceánico de matiz mediterráneo no Val do Sil. Valdeorras conta con espazos protexidos, o parque natural da Serra da Enciña da Lastra, o Macizo Central e o Pena Trevinca.

### Demografía


Poboación da comarca| Concello | habitantesano 2020 |
| --- | --- |
| O Barco de Valdeorras | 13.431 |
| O Bolo | 850 |
| Carballeda de Valdeorras | 1.499 |
| Larouco | 417 |
| Petín | 849 |
| A Rúa | 4.283 |
| Rubiá | 1.383 |
| A Veiga | 857 |
| Vilamartín de Valdeorras | 1.812 |
| Total | 25.381 |
| Fonte: IGE |


| Padrón municipal 2020 | 25.381 habitantes |
| --- | --- |
| Menores de 15 anos | 2.630 (10,36 %) |
| Entre 16 e 64 anos | 15.423 (60,77 %) |
| Maiores de 65 anos | 7.328 (28,87 %) |

Historia
--------

A chegada dos romanos cambiou substancialmente o val. O principal elemento romanizador foi a construción da Vía XVIII da que quedan como mostra varias pontes na actualidade. Tras os romanos, que buscaban o ouro que había no río Sil, chegaron os suevos e os visigodos e posteriormente, a repoboación, o cristianismo e a influencia das ordes monásticas.

En 1624 púxose en marcha o mosteiro das Ermidas, que se converteu no máis importante lugar de culto da comarca. Durante a Guerra da Independencia, o val de Valdeorras asistiu a diversas escaramuzas entre as tropas francesas por unha banda e o exército inglés xunto coas tropas españolas e os guerrilleiros locais.

En 1822, esta comarca, xunto coa veciña de Trives, pertenceu á provincia do Bierzo (a provincia do Vierzo), coa que aínda pertencendo hoxe día a provincias diferentes, León e Ourense, manteñen importantes lazos económicos e de servizos. En 1833 separouse a provincia berciana en dúas; segundo o deputado leonés, Benito Lobato, "era partidario de deixar para Ourense unha parte do Bierzo con tal de manter a maior porción con León (…)".

A finais do século XIX tivo lugar un feito decisivo para a economía e a historia humana de Valdeorras: o 1 de setembro de 1883 abriuse ao tráfico a liña férrea Palencia-A Coruña, quedando o val comunicado por ferrocarril á modernidade. Finalmente, durante boa parte do século XX o acontecemento máis notable foi a constante emigración primeiro a Cuba e América do Sur (a Arxentina, o Uruguai...) e posteriormente a Alemaña, Francia e Suíza principalmente.

Galería de imaxes
-----------------

*Vexa o artigo principal en Galería de imaxes da comarca de Valdeorras*
* 
* Viño de denominación de orixe Valdeorras. Na comarca de Valdeorras, e en concreto nas ribeiras do río Sil, o cultivo da vide é unha das principais actividades económicas.Viño de denominación de orixe Valdeorras. Na comarca de Valdeorras, e en concreto nas ribeiras do río Sil, o cultivo da vide é unha das principais actividades económicas.
* Concellos da comarca.Concellos da comarca.

Notas
-----

1. 1 2  "IGE - Información comarcal". *www.ige.eu*. Arquivado dende o orixinal o 29 de abril de 2021. Consultado o 2021-04-29.
2. ↑  "IGE. Táboas". *www.ige.eu*. Arquivado dende o orixinal o 29 de abril de 2021. Consultado o 2021-04-29.

Véxase tamén
------------

### Bibliografía

* Docampo Paradelo, Gustavo e Picouto, Millán (1992). *O Barco e a terra de Valdeorras*. *A Coruña: Baía Edicións*. ISBN 978-84-87674-23-5.

### Outros artigos

* Sector da lousa en Valdeorras.

| * v
* c
* e
Concellos da comarca de Valdeorras |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|     | 
O Barco de ValdeorrasO Barco de Valdeorras
 | 
O BoloO Bolo
 | 
Carballeda de ValdeorrasCarballeda de Valdeorras
 | 
LaroucoLarouco
 | 
PetínPetín
 | 
A RúaA Rúa
 | 
RubiáRubiá
 | 
A VeigaA Veiga
 | 
Vilamartín de ValdeorrasVilamartín de Valdeorras
 |

 | Comarca de Valdeorras |

| * v
* c
* e
Galicia Galicia  ·  Comarcas de Galicia |
| --- |
| A Coruña | 
* Arzúa
* Barbanza
* A Barcala
* Bergantiños
* Betanzos
* A Coruña
* O Eume
* Ferrol
* Fisterra
* Muros
* Noia
* Ordes
* Ortegal
* Santiago
* O Sar
* A Terra de Melide
* A Terra de Soneira
* O Xallas

 |
| Lugo | 
* Os Ancares
* Chantada
* A Fonsagrada
* Lugo
* A Mariña Central
* A Mariña Occidental
* A Mariña Oriental
* Meira
* Quiroga
* Sarria
* A Terra Chá
* A Terra de Lemos
* A Ulloa

 |
| Ourense | 
* Allariz - Maceda
* A Baixa Limia
* O Carballiño
* A Limia
* Ourense
* O Ribeiro
* A Terra de Caldelas
* A Terra de Celanova
* A Terra de Trives
* Valdeorras
* Verín
* Viana

 |
| Pontevedra | 
* O Baixo Miño
* Caldas
* O Condado
* Deza
* O Morrazo
* A Paradanta
* Pontevedra
* O Salnés
* Tabeirós - Terra de Montes
* Vigo

 |
| Naturais | 
* As Frieiras
* Mariña de Lugo
* Terra de Montes
* Val da Louriña
* Val Miñor

 |

---

|  |  |
| --- | --- |
| Este artigo tan só é un bosquexo |  *Este artigo sobre comarcas de Galicia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---